Ronald Evans

Ronald Ellwin Evans jr. (født 10. november 1933 i St. Francis i Cheyenne County i Kansas, død 7. april 1990 i Scottsdale i Arizona) var en amerikansk astronaut for NASA. Han var pilot for kommandoseksjonen på Apollo 17, hvor han var i bane rundt Månen mens de to andre astronautene, Eugene Cernan og Harrison Schmitt, var nede på måneoverflaten. Han er den personen som har tilbrakt lengst tid i bane rundt Månen, til sammen 6 dager og 4 timer. Under turen tilbake til jorden gjennomførte han en vellykket romvandring på 1 time og 6 minutter.

Evans sluttet i NASA i 1977 til fordel for en lederstilling i kullindustrien. Han døde av et hjerteattakk 7. april 1990.

Romferder 
  Apollo 17 – Siste ferd i Apollo-programmet.

EVA 
  Apollo 17 – én romvandring (1 time, 6 minutter)

Referanser

Eksterne lenker 
 
 

Offiserer i U.S. Navy
Astronauter fra USA
Apollo-programmet
Personer fra Cheyenne County i Kansas
Artikler i sjøfart-prosjektet